དེས་ན་འདིར་ཞི་བ་ལྷས། སྔོན་བརྗོད་མ་བྱུང་པ་ཡང་འདིར་བརྗོད་མེད། །ཅེས་པའི་ལུང་དེ་འདིར་ལུང་འདྲེན་ཞུ་རྩིས་མེད་ལ། དེའི་ཚབ་ཏུ་སྔོན་ཆེད་མ་བྱས་པ་ཞིག་གསར་དུ་བྱས། ཞེས་པའི་བསྡོམས་ཚིག་འདི་འགྲེལ་བྱེད་འདིའི་བསྡོམས་ཚིག་ཏུ་བཀོད་པ་ཡིན། འདི་ཉིད་རང་གིས་འཇོན་པ་གཅིག་པོས་མིན་པར། འཛིན་སྐྱོང་གི་གཟིགས་སྟངས་ལེགས་པ་དང་། ཆ་རྐྱེན་གྱི་ཡོ་བྱད་བཟང་བ། འཕགས་བོད་ཀྱི་མཁས་ཆེན་མང་བ། དཔེ་མཛོད་ཀྱི་དཔེ་ཚོགས་མང་བ་སོགས།་ཡུལ་དུས་གནས་བབ་གང་ཅི་ནས་ཕུན་སུམ་ཚོགས་པའི་གོ་སྐབས་དམིགས་བསལ་བ་ཞིག་ལ་བརྟེན་ནས་ལེགས་གྲུབ་བྱུང་བ་ཞིག་ཡིན།